ms id en id de ms pl ms ms ms ms id id tr ms ms ms en ms ms eu de en fr en ms ms id it it hbs_lat en pl id en en ms ms tl id ms pl en id ms en fr fr ms ms ms ms id ms id id id ms ms ms ms ms fi en ms lt es id ms id ms id ms ms ms id id id id id id id id ms id id id ms id id ms en en lt lt id ms en id id en ms ru en en en en en en en da fr da ru hy sv ru en en en ms ms ms id ms fr fr fr id
Laman Web Rasmi Pejabat Daerah dan Tanah Seremban - Soalan Lazim
E-mel Rasmi - MyGovUC 2.0
1. Berapakah DUN yang terdapat di bawah Daerah Seremban ?
Terdapat 13 DUN yang terletak di Daerah Seremban
2. Berapakah jumlah mukim di daerah Seremban?
Di daerah Seremban terdapat 8 mukim iaitu Mukim Seremban, Mukim Rasah, Mukim Rantau, Mukim Labu, Mukim Setul, Mukim Lenggeng dan Mukim Pantai.
3. Bolehkah saya membayar cukai tanah secara atas talian (online)?
4. Mengapakah bil cukai tanah tidak sampai ke rumah ?
Bil cukai tanah tidak sampai ke rumah kerana alamat yang diberikan kurang lengkap. Bagi sesetengah kes, alamat tidak diberikan dan menyebabkan kesukaran untuk pentadbiran ini menghantar bil tersebut.
5. Bolehkah bayaran cukai tanah dilakukan secara ansuran?
Boleh, dengan syarat borang yang berkenaan diisi di Pejabat Tanah.
6. Bilakah tarikh akhir bagi bayaran cukai tanah?
31 Mei  bagi setiap tahun.
7. Apakah kaedah pembayaran cukai tanah yang disediakan?
Pembayaran cukai tanah boleh dilakukan melalui :
Cek (Bayaran lebih daripada RM250)
Kad Debit / Kad Kredit
8. Bagaimana hendak menyemak status pemilikan sesuatu tanah?
Status pemilikan sesuatu tanah boleh  dilakukan di Unit Pendaftaran, Pejabat Daerah dan Tanah Seremban.
9. Apakah prosedur ukur semula tanah milik?
Pemohon harus melantik jurukur berlesen sendiri. Jika ingin mengunakan khidmat JUPEM.Negeri Sembilan, pemilik perlu membuat permohonan rasmi kepada Pentadbir Tanah Seremban.
10. Apakah prosedur aduan pencerobohan tanah milik?
Aduan boleh dilakukan melalui telefon, surat atau pemilik boleh hadir sendiri ke Unit Teknikal, Pejabat Tanah Seremban. Nombor talian Pejabat Tanah Seremban ialah 06-6032200 dan alamat pentadbiran ini ialah Pejabat Daerah & Tanah Seremban, Persiaran S2 A2 Seremban 2, 70300 Seremban.
11. Bagaimanakah kaedah pembelian pelan?
Pelan boleh dibeli di kaunter JUPEM.Negeri Sembilan atau di kaunter pelan di Unit Teknikal, Pejabat Tanah Seremban.
12. Bagaimanakah cara untuk menentukan lokasi tanah?
Pemilik tanah perlu melantik Jurukur Berlesen bagi menunjukkan lokasi sesebuah lot tanah.
13. Berapa lamakah tempoh kelulusan kebenaran pindahmilik/mencagar?
Proses kelulusan bagi permohonan yang lengkap adalah dalam lingkungan 4 hari dan selewat-lewatnya 14 hari.
14. Apakah tujuan Kaveat dilakukan ke atas tanah?
Kaveat dilakukan bertujuan untuk mengelakkan proses urusniaga ke atas tanah.
15. Berapa lamakah tempoh permohonan tanah siap?
Rezab dan pemilikan tanah = 1 tahun
Kelulusan bagi tukar syarat = 3 bulan
Kelulusan untuk siap Hak milik = 1 1/2 tahun
16. Berapa lamakah tempoh pemprosesan bagi geran yang hilang dan jumlah bayaran yang dikenakan?
Tempohnya 6 bulan dan kadar bayaran RM150 dikenakan terhadap pemohon.
17. Bagaimanakah aduan awam boleh disalurkan?
Terus ke unit pengaduan awam Negeri Sembilan atau menghantar e-mel (Alamat emel ini dilindungi dari Spambot. Anda perlu hidupkan JavaScript untuk melihatnya.
18. Berapa lamakah aduan dapat diselesaikan?
Jawapan akan disediakan dalam tempoh 3 hari berkerja. Tempoh bagi setiap aduan selesai bergantung kepada isu yang dikemukakan kerana terdapat beberapa aduan yang bersifat teknikal dan perlu diselesaikan mengikut peraturan atau undang-undang yang berkuatkuasa.
Kerajaan Negeri Sembilan tidak akan bertanggungjawab bagi sebarang kehilangan dan kerugian yang disebabkan oleh pengguna maklumat yang diperolehi dari laman ini.
Paparan terbaik Mozilla Firefox versi 43.0 ke atas dan resolusi 1024 x 768 piksel minimum
Dasar Privasi | Dasar Keselamatan | Soalan Lazim | Peta Laman
Pejabat Daerah & Tanah Seremban,
Kompleks Pentadbiran Daerah Seremban,
Persiaran S2 A2, Seremban 2,
70300 Seremban, Negeri Sembilan.
Kemaskini Terakhir: 27 September 2022.